Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 451/09)

Šis paziņojums ir publicēts saskaņā ar Komisijas Deleģētās regulas (ES) 2019/33 17. panta 5. punktu (1)

STANDARTA GROZĪJUMA APSTIPRINĀŠANAS PAZIŅOJUMS

“Cinque Terre” un “Cinque Terre Sciacchetrà”

PDO-IT-A0352-AM02

Paziņojuma datums: 2021. gada 24. augusts

APSTIPRINĀTĀ GROZĪJUMA APRAKSTS UN PAMATOJUMS

1. Izmaiņas vajadzīgo šķirņu maisījumā

Apraksts: ierosinātajā grozījumā ir paredzēts, ka minimālās robežvērtības 80 % apmērā sasniegšanai var izmantot trīs [galvenās] šķirnes (“Bosco”, “Albarola” un “Vermentino”), bet atlikušajiem 20 % var izmantot papildu baltogu šķirnes, kas ir “piemērotas audzēšanai” Ligūrijas (Liguria) reģionā.

Pamatojums: šis grozījums ir lūgts nolūkā uzlabot vīna kvalitāti, pamatojoties uz vienšķirnes vīna darīšanas eksperimentiem.

Vairāki vīndārzi ir apvienoti vienā, lai izveidotu pienācīga lieluma komerciālu vīndārzu, kurā šķirne “Bosco” veido 40 %, kā prasīts pašreizējā produkta specifikācijā. Vīndārzu apvienošana ir ļoti svarīga, lai racionalizētu audzēšanas metodes, tādējādi samazinot izmaksas un uzlabojot vīnogulāju veselību, kā arī nodrošinot vīnkopju komerciālo izdzīvošanu. Tāpēc ir vajadzīga atkāpe no pašlaik spēkā esošajiem stingrajiem noteikumiem par šķirņu maisījumu — tie vairs nav pamatoti un faktiski rada šķēršļus augstāku kvalitātes standartu iegūšanai.

Šis grozījums attiecas uz produkta specifikācijas 2. punktu.

2. Izmaiņas vīnogulāju biezībā uz hektāru

Apraksts: stādot jaunus un pārstādot esošos vīndārzus, vīnogulāju biezība patlaban nedrīkst būt mazāka par 4 000 vīnogulāju uz hektāru, nevis par 6 250 vīnogulāju uz hektāru, kā noteikts produkta specifikācijas pašreizējā redakcijā.

Pamatojums: šīs izmaiņas pamato tas, ka patlaban tiek dota priekšroka stādīšanai rindās vai nostiprināšanai uz režģa, nevis novecojušajai pergoletta (vienpusējas balsta sistēmas) audzēšanas sistēmai. Tāpēc ir jāatstāj lielāks attālums no nogāzes, lai nodrošinātu iespēju apstrādāt zemi, izmantojot nelielas saimniecības iekārtas, kas atvieglo vīndārzu apsaimniekošanu, samazinot vajadzīgo darba stundu skaitu, bet vienlaikus saglabājot augstu ražošanas kvalitātes līmeni.

Šis grozījums attiecas uz produkta specifikācijas 4. punktu.

3. Izmaiņas ar KCVN “Cinque Terre Sciacchetrà” apzīmētā produkta cukuru saturā

Apraksts: ar nosaukumu “Cinque Terre Sciacchetrà” apzīmētā produkta izgatavošanā izmantoto vīnogu cukuru saturā pēc daļējas izžāvēšanas jābūt vismaz 19 tilp. % (iepriekš — 17 tilp.%) potenciālā spirta.

Pamatojums: faktiski passito jeb žāvētu vīnogu vīna kvalitātes rādītājs ir nevis spirta saturs, bet gan sausais ekstrakts un cukuru saturs, kā arī pēc raudzēšanas iegūtie aromāti un smaržas.

Šis grozījums attiecas uz produkta specifikācijas 5. punktu.

4. Izmaiņas ar KCVN “Cinque Terre Sciacchetrà” un KCVN “Cinque Terre Sciacchetrà Riserva” apzīmēto produktu vīna darīšanas un nodošanas patēriņam datumos

Apraksts: ar nosaukumu “Cinque Terre Sciacchetrà” un “Cinque Terre Sciacchetrà Riserva” apzīmēto vīnu darīšanas sākuma datums ir pārcelts no ražas novākšanas gada 1. novembra uz 1. oktobri. Datumi, no kuriem vīnu nodod patēriņam, ir mainīti šādi: attiecībā uz “Cinque Terre Sciacchetrà” — 1. oktobris (pašlaik — 1. novembris) nākamajā gadā pēc ražas novākšanas gada, bet attiecībā uz “Cinque Terre Sciacchetrà Riserva” — 1. oktobris (pašlaik — 1. novembris) trešajā gadā pēc ražas novākšanas gada.

Pamatojums: augstāka gada vidējā temperatūra, jo īpaši vasarā, izraisa vīnogu agrāku nogatavošanos, tāpēc arī raža jānovāc agrāk. Tas ietekmē arī to vīnogu žāvēšanas procesu, kuras izmanto ar KCVN “Cinque Terre Sciacchetrà” apzīmētu passito vīnu darīšanā. Pašlaik — jau vairāk nekā divdesmit gadu — ir vērojama tendence vīnogas novākt agri — augustā / septembra sākumā, bet laikā, kad tika apstiprināta ar ACVN “Cinque Terre” apzīmētā produkta specifikācija, ražas novākšana sākās septembra pēdējās 10 dienās un varēja turpināties vēl oktobra sākumā. Ja vīnogas tiek novāktas agrāk, arī vīna darīšana jāsāk agrāk: tehnisku iemeslu dēļ vīnogas, ko izmanto passito vīnu darīšanai, nevar atstāt žūt līdz 30. oktobrim, jo tajās izveidojas pārāk augsts cukuru līmenis un pārmērīga koncentrācija vīnogās būtiski apgrūtina spirta raudzēšanu, izmantojot raugu. Tā rezultātā kļūst grūti sasniegt faktisko spirta saturu 13,5 tilp. % apmērā, kas prasīts produkta specifikācijā, un iegūtais gaistošā skābuma līmenis ir pārāk augsts.

Lai atrisinātu šīs problēmas, ir ierosināts, ka process, kurā vīnogas pārveido ar ACVN “Cinque Terre Sciacchetrà” un “Cinque Terre Sciacchetrà Riserva” apzīmētos vīnos, ir jāsāk agrāk — ražas gada 1. oktobrī.

Šis grozījums attiecas uz produkta specifikācijas 5. punktu.

5. Izmaiņas vīnu fizikālajās un organoleptiskajās īpašībās

Apraksts: ir mainīta liela daļa informācijas par vīnu ķīmiskajām un organoleptiskajām īpašībām.

“CINQUE TERRE”

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta, raksturīga.

Garša: sausa, patīkama, pilnīga, dažkārt — ar mineralitātes noti.

Minimālais kopējais spirta saturs: 11,00 tilp. %.

Minimālais kopējais skābums: 4,5 g/l.

Minimālais bezcukuru ekstrakta saturs: 15,0 g/l.

“CINQUE TERRE COSTA DE SERA”

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta un noturīga, bagātīga.

Garša: sausa, pilnīga, intensīva, ar mineralitātes noti, patīkama.

Minimālais kopējais spirta saturs: 11,50 tilp. %.

Minimālais kopējais skābums: 4,5 g/l.

Minimālais bezcukuru ekstrakta saturs: 15,0 g/l.

“CINQUE TERRE COSTA DE CAMPU”

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta un noturīga, bagātīga.

Garša: sausa, pilnīga, intensīva, patīkama.

Minimālais kopējais spirta saturs: 11,50 tilp. %.

Minimālais kopējais skābums: 4,5 g/l.

Minimālais bezcukuru ekstrakta saturs: 15,0 g/l.

“CINQUE TERRE COSTA DA POSA”

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta un noturīga, bagātīga.

Garša: sausa, pilnīga, intensīva, patīkama.

Minimālais kopējais spirta saturs: 11,50 tilp. %.

Minimālais kopējais skābums: 4,5 g/l.

Minimālais bezcukuru ekstrakta saturs: 15,0 g/l.

“CINQUE TERRE SCIACCHETRÀ”

Krāsa: no zeltaini dzeltenas līdz brūngana dzintara krāsai, dažādas intensitātes.

Smarža: intensīva žuvušu vīnogu vīna smarža, raksturīga, dažkārt ar medus, garšvielu, riekstu niansēm.

Garša: salda, dažkārt jūtami tanīni, labi strukturēta, noturīga, ar mandeļu pēcgaršu.

Minimālais kopējais spirta saturs: 19,00 tilp. %, ar 11,50 tilp. % faktisko spirta saturu.

Minimālais kopējais skābums: 5,0 g/l.

Maksimālais gaistošais skābums: 30 mekv./l.

Minimālais bezcukuru ekstrakta saturs: 26,0 g/l.

“CINQUE TERRE SCIACCHETRÀ RISERVA”

Krāsa: no zeltaini dzeltenas līdz brūngana dzintara krāsai, dažādas intensitātes.

Smarža: intensīva žuvušu vīnogu vīna smarža, patīkama, garšvielu, grauzdējuma, raksturīga.

Garša: salda, dažkārt jūtami tanīni, harmoniska, labi strukturēta, dažkārt ar mandeļu pēcgaršu.

Minimālais kopējais spirta saturs: 20,00 tilp. %, ar 11,50 tilp. % faktisko spirta saturu.

Minimālais kopējais skābums: 5,0 g/l.

Maksimālais gaistošais skābums: 30 mekv./l.

Minimālais bezcukuru ekstrakta saturs: 28,0 g/l.

Pamatojums: informācija par krāsu, smaržu un garšu tiek mainīta, lai precīzāk aprakstītu šā augsti novērtētā produkta īpašības, kuras pakāpeniski uzlabojas.

Analītiskās vērtības tiek mainītas nolūkā paaugstināt šā ekskluzīvā produkta kvalitāti.

Minimālā kopējā spirta satura un minimālā neto sausā ekstrakta palielinājums ir saistīts ar rūpīgāku vīnogu žāvēšanas procesu un to, ka mainīgā klimata dēļ vīnogās ir augstāka koncentrācija.

Tomēr minētā koncentrācijas palielinājuma dēļ raudzēšanas laikā ir grūti sasniegt minimālo spirta saturu, t. i., 13,50 tilp.%, tāpēc tiek lūgts to samazināt līdz 11,50 tilp. %.

Šie grozījumi attiecas uz produkta specifikācijas 6. punktu un vienotā dokumenta iedaļu “Vīna(-u) apraksts”.

6. Vīnogu ražas datuma obligāta norādīšana etiķetēs

Apraksts: pudelēm vai citiem traukiem, ko izmanto ar nosaukumu “Cinque Terre” un “Cinque Terre Sciacchetrà” apzīmētiem produktiem, tagad jābūt marķētiem ar vīnogu ražas gadu.

Pamatojums: uz vīniem, kas apzīmēti ar KCVN “Cinque Terre”, tagad jābūt norādītam vīnogu ražas datumam, lai tos atšķirtu un patērētājam garantētu izsekojamību.

Šis grozījums attiecas uz produkta specifikācijas 7. punktu.

7. Trauku tilpums un aizvari

Apraksts: tirdzniecībā esošo pudeļu [maksimālais] tilpums no pašreizējiem 0,75 litriem ir jāpalielina līdz 3 litriem. Pudelēm, kuru tilpums ir līdz 3,00 litriem (pašlaik — 0,375 litriem), varēs izmantot skrūvējamos vāciņus.

Pamatojums: šīs izmaiņas ļaus vīnus tirgot dažādos formātos un ar dažādiem aizvariem, lai ražotājiem netiktu liegta pieeja jaunattīstības tirgiem.

Šis grozījums attiecas uz produkta specifikācijas 8. punktu.

VIENOTAIS DOKUMENTS

1. Produkta nosaukums

Cinque Terre un Cinque Terre Sciacchetrà

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

15. Vīns no vēlu novāktām, izžuvušām vīnogām

4. Vīna(-u) apraksts

AR KCVN “CINQUE TERRE” APZĪMĒTS VĪNS

ĪSS APRAKSTS

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta, raksturīga.

Garša: sausa, patīkama, pilnīga, dažkārt — ar mineralitātes noti.

Minimālais kopējais spirta saturs: 11,00 tilp. %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums:

4,5 grami uz litru (izteikts vīnskābē )

Maksimālais gaistošais skābums (miliekvivalentos litrā):

—

Maksimālais kopējais sēra dioksīda saturs (miligramos litrā):

—

AR KCVN “CINQUE TERRE COSTA DE CAMPU” APZĪMĒTS VĪNS

ĪSS APRAKSTS

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta un noturīga, bagātīga.

Garša: sausa, pilnīga, intensīva, patīkama.

Minimālais kopējais spirta saturs: 11,50 tilp. %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums:

4,5 grami uz litru (izteikts vīnskābē )

Maksimālais gaistošais skābums (miliekvivalentos litrā):

—

Maksimālais kopējais sēra dioksīda saturs (miligramos litrā):

—

AR KCVN “CINQUE TERRE COSTA DA POSA” APZĪMĒTS VĪNS

ĪSS APRAKSTS

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta un noturīga, bagātīga.

Garša: sausa, pilnīga, intensīva, patīkama.

Minimālais kopējais spirta saturs: 11,50 tilp. %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums:

4,5 grami uz litru (izteikts vīnskābē )

Maksimālais gaistošais skābums (miliekvivalentos litrā):

—

Maksimālais kopējais sēra dioksīda saturs (miligramos litrā):

—

AR KCVN “CINQUE TERRE COSTA DE SERA” APZĪMĒTS VĪNS

ĪSS APRAKSTS

Krāsa: no salmu dzeltenas līdz zeltaini dzeltenai, dažādas intensitātes, dzīvīga.

Smarža: intensīva, dzidra, eleganta un noturīga, bagātīga.

Garša: sausa, pilnīga, intensīva, ar mineralitātes noti, patīkama.

Minimālais kopējais spirta saturs: 11,50 tilp. %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

—

Minimālais kopējais skābums:

4,5 grami uz litru (izteikts vīnskābē )

Maksimālais gaistošais skābums (miliekvivalentos litrā):

—

Maksimālais kopējais sēra dioksīda saturs (miligramos litrā):

—

AR KCVN “CINQUE TERRE SCIACCHETRÀ” APZĪMĒTS VĪNS

ĪSS APRAKSTS

Krāsa: no zeltaini dzeltenas līdz brūngana dzintara krāsai, dažādas intensitātes.

Smarža: intensīva žuvušu vīnogu vīna smarža, raksturīga, dažkārt ar medus, garšvielu, riekstu niansēm.

Garša: salda, dažkārt jūtami tanīni, labi strukturēta, noturīga, ar mandeļu pēcgaršu.

Minimālais kopējais spirta saturs: 19,00 tilp. %, ar 11,50 tilp. % faktisko spirta saturu.

Minimālais bezcukuru ekstrakta saturs: 26,0 g/l.

Analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

11,50

Minimālais kopējais skābums:

5 grami uz litru (izteikts vīnskābē )

Maksimālais gaistošais skābums (miliekvivalentos litrā):

30

Maksimālais kopējais sēra dioksīda saturs (miligramos litrā):

—

AR KCVN “CINQUE TERRE SCIACCHETRÀ RISERVA” APZĪMĒTS VĪNS

ĪSS APRAKSTS

Krāsa: no zeltaini dzeltenas līdz brūngana dzintara krāsai, dažādas intensitātes.

Smarža: intensīva žuvušu vīnogu vīna smarža, patīkama, garšvielu, grauzdējuma, raksturīga.

Garša: salda, dažkārt jūtami tanīni, harmoniska, labi strukturēta, dažkārt ar mandeļu pēcgaršu.

Minimālais kopējais spirta saturs: 20,00 tilp. %, ar 11,50 tilp. % faktisko spirta saturu.

Minimālais bezcukuru ekstrakta saturs: 28,0 g/l.

Analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

11,50

Minimālais kopējais skābums:

5 grami uz litru (izteikts vīnskābē )

Maksimālais gaistošais skābums (miliekvivalentos litrā):

30

Maksimālais kopējais sēra dioksīda saturs (miligramos litrā):

—

5. Vīndarības metodes

5.1. Īpašās vīndarības metodes

—

5.2. Maksimālās ražas

KCVN “Cinque Terre”

9 000 kg vīnogu no hektāra

KCVN “Cinque Terre Sciacchetrà” un KCVN “Cinque Terre Sciacchetrà Riserva”

9 000 kg vīnogu no hektāra

KCVN “Cinque Terre Costa de Sera”

8 500 kg vīnogu no hektāra

KCVN “Cinque Terre Costa da Posa”

8 500 kg vīnogu no hektāra

KCVN “Cinque Terre Costa de Campu”

8 500 kg vīnogu no hektāra

6. Noteiktais ģeogrāfiskais apgabals

Apgabals, kurā jāaudzē vīnogas, no kurām dara ar KCVN “Cinque Terre”, “Cinque Terre Sciacchetrà”, “Cinque Terre”Rosso un “Cinque Terre”Passito Rosso apzīmētus vīnus, atrodas Spēcijas (La Spezia) provincē. To veido zeme, kas ir piemērota augstas kvalitātes produkta ražošanai, un tas atrodas visā Riomaggiore, Vernazza un Monterosso pašvaldības teritorijā, kā arī La Spezia pašvaldības teritorijas daļās, kuras zināmas kā “Tramonti di Biassa” un “Tramonti di Campiglia”, kas ziemeļrietumos robežojas ar Riomaggiore pašvaldības teritoriju, bet ziemeļaustrumos — ar mūļu taku, kura ved uz dienvidaustrumiem no Monte della Madonna (527 m augstumā), virzās gar San Antonio baznīcu (510 m augstumā), sasniedz 567 m, 588 m un 562 m augstumu un pēc tam virzās gar Campiglia un S. Caterina ciematu (398 m), pirms turpinās pa neasfaltētu autoceļu līdz 351 m augstumam. No šīs vietas apgabala robeža virzās pa ceļu, sasniedzot 368 m augstumu, līdz Portovenere pašvaldības teritorijas robežai, pa kuru tā turpinās līdz jūrai.

Ar nosaukumu “Costa de Sera” apzīmētā produkta apakšapgabals ir šāds:

no La Spezia–Manarola piekrastes ceļa pie ieejas Lemmen tunelī apgabala robeža virzās pa līniju, kur oficiālās kartes lapa Nr. 30 saskaras ar lapu Nr. 31 un Nr. 32, līdz jūrai, tad, turpinoties gar piekrasti rietumu virzienā, nonāk pie Val di Serra aizas, pa kuru virzās, atkal paceļoties, līdz atgriežas pie piekrastes ceļa pacēluma. No turienes tā austrumu virzienā atgriežas sākumpunktā.

Šis apakšapgabals ir atrodams Riomaggiore pašvaldības teritorijas oficiālās kartes lapā Nr. 30.

Ar nosaukumu “Costa de Campu” apzīmētā produkta apakšapgabals ir šāds:

virzoties lejup pa La Spezia–Manarola provinces ceļu, vietā, kur tas šķērso Groppo kanālu, apgabala robeža turpinās pa līniju, kurā saskaras oficiālās kartes lapa Nr. 16 un Nr. 11, līdz Fiesse pašvaldības ceļam, pa ko tā virzās līdz Campo pašvaldības ceļam. Pēc tam tā virzās uz rietumiem pa līniju, kas atdala kartes lapu Nr. 15 un Nr. 8, līdz Collora–Donega pašvaldības ceļam, pa kuru virzās līdz krustojumam ar Luogo pašvaldības ceļu un pēc tam uz austrumiem, līdz baznīcas tuvumā sasniedz Groppo kanālu, no kurienes atkal uzkāpj sākumpunktā.

Šis apakšapgabals ir atrodams Riomaggiore pašvaldības teritorijas oficiālās kartes lapā Nr. 16 un Nr. 15.

Ar nosaukumu “Costa de Posa” apzīmētā produkta ražošanas apakšapgabals ir šāds:

no Groppo–Volastra–Corniglia provinces ceļa gar Rio della Valle Asciutta upi apgabala robeža virzās pa šo upi lejup līdz jūrai. Rietumos tā virzās pa krasta līniju, līdz sasniedz Rio Molinello upes grīvu. Pēc tam tā virzās augšup pa šo upi, līdz šķērso Vecchia Corniglia–Volastra pašvaldības ceļu, pa kuru uzkāpj līdz vietai, kur tas šķērso līniju, kas atdala Riomaggiore pašvaldības teritorijas oficiālās kartes lapu Nr. 4 un Nr. 1. No turienes tā virzās pa līniju, kas atdala kartes lapu Nr. 4 un Nr. 1, līdz atgriežas uz Groppo–Volastra-Corniglia provinces ceļa, un pēc tam turpinās uz austrumiem, atgriežoties sākumpunktā.

Šis apakšapgabals ir atrodams Riomaggiore pašvaldības teritorijas oficiālās kartes lapā Nr. 4.

7. Galvenā(-ās) vīna vīnogu šķirne(-es)

“Albarola B.”

“Bosco B.”

“Vermentino B.”

“Vermentino B.” — “Favorita B.”

“Vermentino B.” — “Pigato B.”

8. Saiknes vai saikņu apraksts

KCVN “CINQUE TERRE” UN “CINQUE TERRE SCIACCHETRÀ”

Ar cilmes vietas nosaukumu “Cinque Terre” apzīmētā produkta ģeogrāfiskais apgabals atrodas Spēcijas provincē, Ligūrijas reģiona austrumu daļā. Apgabalam kopumā raksturīgi terasēs izvietoti vīndārzi, kas vidēji ir diezgan nelieli un lielākoties atrodas augstu kalnos.

Augsnes aspekti:

augsnes, kurās audzē vīnogulājus, nav īpaši dziļas. Tās ir rupjas vai rupjas smilšmāla augsnes, skeletainas un tāpēc ļoti caurlaidīgas. Augsnes pH ir no nedaudz skāba līdz skābam. Izplatītākais pamatieža veids, kas sastopams Cinque Terre kalnos, ir jūras nogulas (turbidīti).

Ainavas aspekti:

vīnogulājus audzē pakalnos no 0 m līdz 600 m — galvenokārt no 50 m līdz 500 m — augstumā virs jūras līmeņa, to slīpums ir no 35 % līdz 50 % un tie pārsvarā ir vērsti uz dienvidrietumiem un atrodas no 0 līdz 2 km attālumā no jūras.

Klimata aspekti:

vidējā temperatūra šajā apgabalā ir aptuveni 15 °C.

Apgabala Huglin indekss (HI), kas ir bioklimatiskā siltuma indekss, kuru izmanto fenoloģisko un nogatavošanās tendenču attēlošanai, ir aptuveni 2 240 °C, vērtībām svārstoties no 2 050 °C līdz 2 370 °C atkarībā no gada.

Aktīvo temperatūru summa, kas norāda siltuma pieejamību šajā apgabalā, ir aptuveni 1 970 °C, vērtībām svārstoties no 1 830 °C līdz 2 110 °C. Temperatūras svārstību summa, kas ir vēl viens bioklimatiskais indekss, kuru izmanto vīnkopības apgabala raksturošanai, ir aptuveni 550 °C, vērtībām svārstoties no 490 °C līdz 590 °C.

Lielākais nokrišņu daudzums ir aprīlī — vidēji 220 mm, bet vismazākais jūlijā — vidēji 24 mm.

Gada vidējais nokrišņu daudzums ir aptuveni 1 240 mm. No aprīļa līdz oktobrim vidēji ir 47 lietainas dienas, sākot no ne vairāk kā 11 dienām aprīlī līdz vismaz 3 dienām jūlijā.

9. Būtiski papildu nosacījumi (iepakojums, marķējums, citas prasības)

—

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) OV L 9, 11.1.2019., 2. lpp.